पेट्रोल पंप के करिंदे के खाते में 4 करोड़, जवाब नहीं दे सका
बठिंडा | नोटबंदीके दौरान बैंकों में हैवी अमाउंट जमा करवाने वालों को इंकम टैक्स ने 15 दिन पहले नोटिस जारी कर हिसाब मांगा था। 1000 में से 750 लोगों ने जबाव ही नहीं दिया। कार्रवाई में अहम बात यह है कि जोन में ऐसे लोग सामने अाए हैं जो काम तो कबाड़ का करते है लेकिन खातों में डेढ़ करोड़ रुपए नोटबंंदी के दौरान जमा करवाए। यही नहीं एक मामला ऐसा भी है जिसमें पेट्रोल पंप में काम करने करने वाले ने अपने खाते में चार करोड़ जमा करवाए। विभाग ने इनके खिलाफ कार्रवाई शुरू कर दी है।
टीम ने मानसा के मिट्ठू कबाड़िया के घर दुकान पर भी रेड की। जांच में खुलासा हुआ कि उसने नोटबंदी के दौरान अपने खाते में डेढ़ करोड़ रुपए जमा करवाए। विभाग ने पूछा, इतना पैसा कहां से आया। पहले बताया कि सामान बेचकर पैसे घर में रखे थे। जब सख्ती की तो जमीन बेचने से लेकर कई दावे किए लेकिन कुल मिलाकर मामला संदिग्ध माना गया कार्रवाई के लिए लिखा गया। मौड़ मंडी में कोको पेट्रोल पंप के करिंदे रजिंदर कुमार के घर भी टीम ने रेड की। आयकर विभाग को शक इसलिए हुआ कि पंप में प्रबंधन के तौर पर काम देखने वाले के खाते में इतनी बड़ी राशि कैसे जमा हो गई। पहले बताया गया कि पंप की पेमेंट थी जो खातों में डाली थी। पूछा नोटबंदी में इतनी सख्ती के बावजूद उसने खाते में इतनी बड़ी राशि जमा करवाने का रिस्क क्यों लिया तो जबाव नहीं दे सका। फिलहाल कार्रवाई के लिए लिखा गया।
आयकर िवभाग के ज्वाइंट कमिश्नर पीके शर्मा ने कहा, ऐसे सभी खाता धारकों के खिलाफ कार्रवाई होगी जिन्होंने नोटिस का जवाब नहीं दिया है। मानसा, फरीदकोट, फिरोजपुर, मुक्तसर बठिंडा में सर्वे शुरू किया गया है।
नोटबंदी | 1000 को नोटिस 750 ने जवाब ही नहीं दिया
नोटबंदीके दौरान बैंकों में हैवी अमाउंट जमा करवाने वाले एक हजार से अधिक लोगों को आयकर विभाग ने नोटिस जारी किए थे। आयकर विभाग के केंद्रीय कार्यालय से ही ये सारी प्रक्रिया अमल में लाई गई। इसमें 750 लोग ऐसे थे जिन्होंने नोटिस मिलने के बाद कोई जवाब ही नहीं दिया हैं। लोगों को पैनकार्ड नंबर डालकर जमा किए गए कैश की डिटेल देने को कहा गया था। हालांकि विभाग ने इस प्रक्रिया को पूरी तरह गोपनीय ही रखा गया था।
hin_Deva hin_Deva hin_Deva hin_Deva hin_Deva hin_Deva